Sambuca Flambé er en drikk med et rituelt skjær. Denne spektakulære måten å nyte sambuca på består i at man heller den i et romslig glass (type cognac eller rødvin), roterer glasset og deretter antenner dampen, for til slutt å blåse ut flammen, eller helt enkelt legge hånden på glasset slik at flammen slukker av seg selv. Dette kan også utføres med shotglass, men da uten roteringen av glasset.